# Aleksi Hihnavaara

### Wikipedia

Aleksi (Aleksander) Hihnavaara eli Mosku (21. marraskuuta 1882 Sodankylä – 9. tammikuuta 1938 Sodankylä) oli savukoskelainen poronomistaja koilliskairassa Sompiossa. Hän osallistui yhdessä Sallan rykmentin komentajasta ja Lapin I rajavartiopataljoonan komentajasta Lapin rajavartioston komentajaksi nousseen jääkärikapteeni Kurt Martti Walleniuksen kanssa Itä-Lapissa vuoden 1918 tapahtumien jälkeen rauhoitustoimiin, mitkä liittyivät osin Neuvosto-Venäjältä tulleiden kolttalappalaisten porovarkauksien lopettamiseen ja punaisten vastarintamiesten toiminnan lopettamiseen.

Huhun mukaan Mosku olisi surmannut kolme punaista vuonna 1918, Hirvas-Mitrin ja Kemihaaran koltan vuonna 1919 sekä kuudennen, tuntemattomaksi jääneen. Moskun toiminta on herättänyt ristiriitaisia tunteita vielä vuosikymmeniä hänen kuolemansa jälkeenkin muun muassa kolttalappalaisten keskuudessa.

Moskusta on tehty Sakari Kännön vuonna 1992 julkaistuun kirjaan pohjautuva elokuva vuonna 2003, Mosku – lajinsa viimeinen. Elokuvan on ohjannut Tapio Suominen ja pääosassa esiintyy Kai Lehtinen. Elokuva käsittelee Moskun elämää.

Haettu osoitteesta http://fi.wikipedia.org../../../a/l/e/Aleksi_Hihnavaara_2db6.html

Luokat: Historialliset henkilöt | Sodankylä

##### Views

- Artikkeli
- Keskustelu
- Nykyinen versio

##### Etsi